ΓΡΑΠΤΗ ΕΡΩΤΗΣΗ P-1455/96 υποβολή: Pedro Marset Campos (GUE/NGL) προς την Επιτροπή (31 Μαΐου 1996)

Θέμα: Παρατυπίες στις παρεμβάσεις του ΕΚΤ στην περιφέρεια της Μούρθιας και στην Αυτόνομη Κοινότητα της Βαλένθιας (Ισπανία)

Περιήλθαν εις γνώση μου επίσημα στοιχεία της υπηρεσίας του Υπουργείου Εθνικής Οικονομίας στη Μούρθια σχετικά με τις παρατυπίες που σημειώθηκαν στην χρησιμοποίηση των πόρων του Ευρωπαϊκού Κοινωνικού Ταμείου μέσω του ΙΝΕΜ στην περιφέρεια της Μούρθιας και στην Αυτόνομη Κοινότητα της Βαλένθιας κατά την περίοδο 1991-1995, όσον αφορά τις εξής δύο περιπτώσεις: α) απαίτηση επιστροφής του συνολικού ποσού που χορηγήθηκε στην επιχείρηση MERCADONA (1299 εκ. πεσέτες) ως ενίσχυση για την πρόσληψη προσωπικού με σύμβαση αορίστου χρόνου, και β) απαίτηση επιστροφής ποσοστού από 50% έως 100%, κατά περίπτωση, των ποσών που χορηγήθηκαν στους δήμους της Μούρθιας και της Καρθαγένης, στο Ιnstituto de Fomento της Μούρθιας και στα συνδικάτα ΚGT και CC.OO., ως ενίσχυση για μαθήματα επαγγελματικού επαναπροσανατολισμού των ανέργων.

Ερωτάται η Επιτροπή:

- έχει υπόψη της τα εν λόγω περιστατικά και, εάν ναι, ποιά μέτρα έχει λάβει ώστε να μην επαναληφθούν;

- έχει επιβεβαιθεί η σωστή χρησιμοποίηση των εν λόγω κοινοτικών πόρων στην υπόλοιπη Ισπανία και στο σύνολο των κρατών μελών, και ποιά μέτρα έχουν ληφθεί;

- έχει προγραμματοποιηθεί πλήρης έλεγχος για τον τρόπο χρησιμοποίησης των πόρων από τους διάφορους φορείς (ιδιωτικούς, δημόσιους, συνδικάτα κλπ.);

- εάν ναι, μπορεί να εξηγήσει η Επιτροπή πώς οι εν λόγω φορείς συνέχισαν να λαμβάνουν ενισχύσεις στα έτη 1993, 1994, 1995 και 1996, δηλαδή ακόμη και μετά την πραγματοποίηση του ειρημένου ελέγχου εκ μέρους των υπηρεσιών του Υπουργείου Εθνικής Οικονομίας στη Μούρθια;

- έχει υπάρξει μια αξιολόγηση της αποτελεσματικότητας των παρεμβάσεων του ΕΚΤ ώστε να επαληθευθεί εάν πράγματι, οι άνεργοι που παρακολουθούν τα εν λόγω μαθήματα κατάρτισης κατορθώνουν σε σημαντικό ποσοστό, να βρουν και πάλι εργασία;

Απάντηση του κ. Flynn εξ ονόματος της Επιτροπής (24 Ιουνίου 1996)

Η Επιτροπή παρατηρεί κατ' αρχήν ότι η ευθύνη σε θέματα ελέγχου ανήκει κατά πρώτον στα κράτη μέλη, τα οποία πρέπει να τηρούν εξάλλου ενήμερη την Επιτροπή για τα αποτελέσματα αυτών των ελέγχων.

Η Επιτροπή πραγματοποίησε πολυάριθμες επαληθεύσεις τόσο στην Ισπανία όσο και στο σύνολο της Κοινότητας (περίπου 400 αποστολές το 1991 έως το 1995, ενδεικτικά, βλ. έκθεση 1993 του Ελεγκτικού Συνεδρίου, σημ. 8.13 έως 8.18) για να ελέγξουν ότι οι διάφροι οργανισμοί (δημόσιοι, ιδιωτικοί, συνδικαλιστικοί και άλλοι) αποδέκτες βοήθειας από το Ευρωπαϊκό Κοινωνικό Ταμείο (ΕΚΤ) έχουν χρησιμοποιήσει καλώς αυτούς τους πόρους.

Στις περιπτώσεις όπου αυτή η κρίση δεν ήταν σύμφωνα ή σωστά αιτιολογημένη, η Επιτροπή προέβη σε οικονομικές παρεμποδίσεις ή ενδεχομένως σε μειώσεις ((Ελεγκτικό Συνέδριο, έκθεση 1994 σημ. 5.42 έως 5.44. )).

Παρόλα αυτά πρέπει να ληφθεί υπόψη ότι η οικονομική συμμετοχή του ΕΚΤ είναι υπό μορφή επιχειρησιακών προγραμμάτων και τα κράτη μέλη είναι αυτά που προβαίνουν στην επιλογή των διαφόρων οργανισμών αποδέκτες βοήθειας. Στις εν λόγω περιπτώσεις η ενδεχόμενη οικονομική διόρθωση δεν μπορεί να λειτουργήσει παρά μόνο μετά από ανάλυση των αιτιών τα οποία μπορούν να δικαιολογήσουν μείωση ή αναίρεση της κακώς καταβληθείσης συνεισφοράς.

Η Επιτροπή προβαίνει τακτικά, στο πλαίσιο των επιτροπών παρακολούθησης, σε μόνιμες ή απολογιστικές αξιολογήσεις για να επαληθεύσει την αποτελεσματικότητα των παρεμβάσεων του ΕΚΤ. Η οικονομική συμμετοχή του ΕΚΤ δεν σημαίνει την υποχρέωση εγγύησης διεξόδων στην αγορά εργασίας.

Η Επιτροπή πρόσφατα έλαβε γνώση έκθεσης ελέγχου που πραγματοποιήθηκε στην Αυτόνομη Κοινότητα της Valencia, αλλά δεν είναι σε θέση να γνωρίζει εάν υπάρχει σύνδεση μεταξύ αυτής της έκθεσης και των περιγραφόμενων στην έκθεση γεγονότων. Η Επιτροπή θα ζητήσει από τις αρμόδιες ισπανικές αρχές να της διαβιβάσει κάθε χρήσιμη πληροφορία.